Diari Oficial de la Generalitat Valenciana


Sumari del DOGV 4643, del 03-12-2003 (2030/12057)

Informació pública del programa d'actuació integrada del sector Vinyals.
------------------------------------------------------------------------

### Dades del document

Número de DOGV
:   4643

Data del DOGV
:   03-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2030/12644


Organisme emissor
:   Ajuntament d'Ondara

Tipus de document
:   Anunci

Informació pública del programa d'actuació integrada del sector Vinyals. [2030/X12790]
  
Mitjançant acord del Ple de la Corporació de data 30.10.2003, s'ha acordat sotmetre a informació pública el Programa d'Actuació Integrada del Sector Vinyals comprensiu dels documents urbanístics següents: pla parcial de millora modificatiu de l'ordenació estructural, el document d'homologació del sector Vinyals, l'estudi impacte ambiental, projecte d'urbanització per al desenvolupament del sector, annex projecte urbanització vial connexió, l'estudi de seguretat i salut, presentat per l'agrupació d'interès urbanístic Sector Vinyals, amb domicili a Ondara, en la partida Vinyals, polígon 1, núm. 158 amb CIF G-53807426.
  
Alhora, s'acompanya escriptura de Constitució de l'agrupació d'interès urbanístic Sector Vinyals, reclamant el dret d'adjudicació preferent del Programa, d'acord amb el que disposa l'article 50.1 de la Llei 6/94, de 15 de novembre, Reguladora de l'Activitat Urbanística.
  
Per mitjà d'aquest anunci, en aplicació del que estableix l'article 46.3, i 55.5 de la mateixa llei, es comunica l'obertura d'un període d'informació pública d'un mes, comptat a partir de l'endemà de la publicació en el DOGV de la documentació integrant de la mencionada proposta de programa d'actuació integrada del sector Vinyals i els altres instruments de planejament indicats anteriorment.
  
Durant el termini esmentat podran consultar-se els documents i sol·licitar còpia o la seua exhibició, en l'oficina tècnica de l'Ajuntament d'Ondara, així com presentar davant l'ajuntament, per a la seua incorporació a l'expedient, tant al·legacions com alternatives tècniques que pretenguen competir amb l'exposada al públic.
  
Segons el que preceptua l'article 46, paràgrafs quart i cinquè de la citada Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el dia hàbil següent a la finalització del termini d'un mes anteriorment indicat. Les proposicions juridicoeconòmiques es presentaran en el Registre General de l'ajuntament, en plica tancada, amb la documentació establerta en els apartats c) i d) de l'article 32 de la LRAU.
  
Els terminis anteriors quedaran prorrogats en 20 dies addicionals si durant els 10 primers dies d'informació pública alguna persona es comprometera de presentar una alternativa tècnica substancialment distinta a la inicial, i en prestarà caució en la quantia prevista legalment.
  
L'acte d'obertura de pliques es farà en l'ajuntament el dia hàbil següent, excepte si és dissabte, en aquest cas haurà d'entendre's el dia hàbil immediat posterior a la conclusió del termini per a presentar-les, prèvia acreditació davant l'ajuntament del compliment del que disposen els articles 45 i 46 de la LRAU.
  
Tot això d'acord amb el que estableix l'article 46, següent i concordants de la LRAU.
  
Així mateix, i d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica el present edicte per als interessats que siguen desconeguts, el lloc de notificació dels quals s'ignore o, intentada aquesta, als quals no s'hagués pogut practicar, per tal de remetre avís amb el contingut d'aquest anunci als titulars de drets que figuren al cadastre, segons el que preveu l'article 46.3 de la Llei Reguladora de l'Activitat Urbanística.
  
A continuació detallem la relació de parcel·les cadastrals i la titularitat amb domicilis.